गोरा बादल कथा में रत्नसेन की निर्बलता भी है. सुलतान रत्नसेन को बंदी बनाता है, रोज कोड़े लगवाता है, पद्मिनी सौंपने को बाध्य करता है तो वह मान जाता है. इस पर पद्मिनी खिन्न होती है. गोरा बादल की सहायता से युद्ध होता है, गोरा शहीद होता है लेकिन बादल जीतता है. पद्मिनी प्रसंग जिन गाथाओं में आया है उन सबका तुलनात्मक अध्ययन विस्तृत भूमिका में है और कई तथ्यों के प्रमाण भी. गौरीशंकर हीराचंद ओझा गोरा बादल को एक ही पात्र मानते हैं, बादल नाम है, गोरा सरनेम.